“Troyanas” ompli el Teatre Romà
04 d’agost 2017

![](/media/vr1h02ay/96c-troyanas2.jpg)  
L'espectacle teatral _Troyanas_, que forma part de la programació de Sagunt a Escena, va ser un èxit ahir en el Teatre Romà i va omplir el recinte de públic. Hui, a les 22.30 hores, es podrà gaudir de nou de l'obra basada en la tragèdia d’Eurípides i dirigida per Carme Portaceli. El president de la Generalitat, Ximo Puig, va assistir a l'esdeveniment juntament amb l'alcalde, Quico Fernández, i representants de la Corporació Municipal. A més, van assistir també l'escriptor i diputat autonòmic Fernando Delgado; el director de Sagunt a Escena, Juan Vicente Martínez Luciano; i el director general de CulturArts, Abel Guarinos.  

![](/media/db4ehh4s/96c-troyanas.jpg)  
_Troyanas_ narra en primera persona la història de les dones de Troia. Concretament com, després de finalitzar la guerra, els guanyadors es van repartir estes dones com si d'un botí es tractara. L'obra està representada per Ernesto Alterio i Aitana Sánchez-Gijón al costat d'altres grans actrius com Maggie Civantos, Alba Flores, Gabriela Flores, Miriam Iscla i Pepa López. Quant a la producció de l'espectacle, és a càrrec del Festival Internacional de Teatro Clásico de Mérida, el Teatro Español i Rovima Producciones.​  

![](/media/54lp5tje/96c-troyanas-3.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/troyanas-ompli-el-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/troyanas-ompli-el-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/troyanas-ompli-el-teatre-roma/ "Linked In")
*   [](mailto:?body=https://aytosagunto.es/va/actualitat/troyanas-ompli-el-teatre-roma/)